มีอาการเหมือนจะป่วย ครั่นเนื้อครั่นตัว ไม่เจ็บคอ ไม่ไอ ไม่คัดจมูก มีท้องเสียไป2-3 รอบครับ จากนั้นก็หายเป็นปกติ แต่มีเข้าไปในป่ายางยุงลายกัดเยอะมาก
สวัสดีค่ะ อาการครั่นเนื้อครั่นตัว ไม่เจ็บคอ ไม่ไอ ดังกล่าวมานั้น อาจจะเกิดจาก การมีไข้จากสาเหตุใดๆแล้วทำให้รู้สึกครั่นเนื้อครั่นตัว ซึ่งจะวัดอุณหภูมิกายได้เกิน 37.8 องศาร่วมด้วย สาเหตุอื่นเช่นเป็นอาการปวดกล้ามเนื้อจากการใช้งาน หรือเกิดตามหลังการออกกำลังกายหนักๆ ส่วนการติดเชื้อโควิดซึ่งเป็นการติดเชื้อในทางเดินหายใจนั้น มักจะต้องมีประวัติเรื่องของไอ เจ็บคอ ร่วมด้วยโดยหากเป็นไข้เลือดออกนั้น นอกจากอาการครั่นเนื้อครั่นตัวแล้ว จะต้องวัดได้ไข้ชัดเจน เป็นมักไข้สูงลอย และอาจมีประวัติคนใกล้ชิดที่อยู่ในสถานที่เดียวกันมีอาการเหมือนกันได้ในเบื้องต้นสามารถรับประทานยาแก้ปวดเช่นยาในกลุ่มพาราเซตามอลเพื่อบรรเทาอาการก่อนได้ และพักผ่อนให้เพียงพอ สังเกตอาการ ถ้ามีไข้จริง เจ็บคอ ไอ หายใจเหนื่อย ควรรีบไปพบแพทย์